Szalatnak Község Önkormányzata

Jegyzőkönyv

A képviselő-testület 2021. október 20. napján megtartott nyilvános üléséről

**JEGYZŐKÖNYV**

Készült Szalatnak Község Önkormányzat Képviselő-testületének 2021. október 20. napján 17 órakor a szalatnaki polgármesteri hivatalban megtartott nyilvános üléséről.

Jelen vannak: a mellékelt jelenléti ív szerint.

Gulácsi Erika polgármester köszöntötte a megjelent képviselőket, és javaslatot tett az ülés napirendjére. Szalatnak Község Önkormányzat Képviselő-testülete egyhangú szavazással elfogadta a képviselő-testületi ülés napirendjét a következők szerint:

1. Tájékoztató a két ülés között eltelt időszakról.

2. Szociális tűzifa rendelet elfogadása.

3. „A *közrendet, közlekedés- és közbiztonságot leginkább javító, helyi programok és fejlesztések” című pályázat benyújtása*

4. Egyebek.

**1. Tájékoztató a két ülés között eltelt időszakról**

Gulácsi Erika polgármester: Beadtuk a szociális tűzifa pályázatra a pályázatunkat. Nyert az Önkormányzat összesen 40m3-t.

A Magyar Légimentő szolgálat részére kifizettük a megállapított támogatást.

A közvilágítás korszerűsítése várhatóan a hónap végén, esetleg november elején fog megvalósulni.

Az ivartalanítás támogatására eddig nem érkezett be számla, ezek még várjuk az idei évben.

Kérem a tisztelt Képviselő-testületet, hogy szavazzunk a beszámoló elfogadásáról.

Szalatnak Község Képviselő-testülete 4 igen szavazattal, egyhangúlag elfogadta a polgármester beszámolóját és az alábbi határozatot hozta.

*Szalatnak Község Önkormányzat Képviselő-testületének 72/2021. (X.20.) számú határozata:*

*Szalatnak Község Önkormányzatának Képviselő-testülete elfogadja a polgármester beszámolóját a legutóbbi testületi ülés óta eltelt időszakról.*

*Határidő: -*

*Felelős: Gulácsi Erika polgármester*

**2. Szociális tűzifa rendelet elfogadása.**

Gulácsi Erika polgármester: A testületi ülés előterjesztésének részeként láthattátok a szociális tűzifa rendelet tervezetét. Kérem, hogy amennyiben egyetértetek vele szavazzunk a rendelet elfogadásáról.

***Szalatnak Község Önkormányzatának Képviselő-testülete elfogadta a szociális tűzifa támogatás helyi szabályairól szóló 5/2021. (X.22.) számú önkormányzati rendeletet.***

**3. „A közrendet, közlekedés- és közbiztonságot leginkább javító, helyi programok és fejlesztések” című pályázat benyújtása**

Gulácsi Erika polgármester: javaslom, hogya Mecsek-Völgység-Hegyhát Egyesület által kiírt „a közrendet, közlekedés- és közbiztonságot leginkább javító, helyi programok és fejlesztések” című pályázatra pályázzunk. Ez a projekt 85%-ban támogatható, 15% az önerő, javaslom, hogy a faluban egy sebességmérő elhelyezésére pályázzunk.

Kérem a tisztelt képviselő-testületet, hogy szavazzunk a pályázat benyújtásáról.

 Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát és az alábbi határozatot hozta

*Szalatnak Község Önkormányzat Képviselő-testületének 73/2021. (X.20.) számú határozata:*

1. *Szalatnak Község Önkormányzatának Képviselő-testülete úgy határoz, hogy pályázatot nyújt be a Mecsek-Völgység-Hegyhát Egyesület által, „a közrendet, közlekedés- és közbiztonságot leginkább javító, helyi programok és fejlesztések” című, VP6-19.2.1.-61-4/1-21 számú pályázatra.*
2. *A pályázat sikeres elbírálása esetén Szalatnak Község Önkormányzata a településen (220 hrsz-ú önkormányzati tulajdonban lévő ingatlanon) egy darab fix sebességmérő kamerát helyez el.*
3. *A projekt teljes tervezett költsége bruttó 927.100,- Ft, Szalatnak Község Önkormányzatának képviselő-testületet összesen 788.035,- Ft támogatásra nyújtja be pályázatát és vállalja a 15%, azaz összesen 139.065,- Ft önerő kifizetését.*

*Határidő: azonnal*

*Felelős: Gulácsi Erika polgármester*

**4. Egyebek**

1. Gulácsi Erika polgármester: Megjelent a Nemzeti Kulturális Alap által támogatásával egy pályázati lehetőség „Karneváli összművészeti nap” szervezésére. Javaslom, hogy pályázzunk erre a lehetőségre, egy remek program megszervesét tudnánk belőle biztosítani, ugyanis 800.000,- forintra lehet pályázni és 100%-ban támogatott a pályázat.

Kérem a tisztelt képviselő-testületet, hogy szavazzunk a pályázat benyújtásáról.

Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát és az alábbi határozatot hozta

*Szalatnak Község Önkormányzat Képviselő-testületének 74/2021. (X.20.) számú határozata:*

1. *Szalatnak Község Önkormányzatának Képviselő-testülete úgy határoz, hogy pályázatot nyújt be a Nemzeti Kulturális Alap által 205108/131 kódszámon meghirdetett „Karneváli összművészeti nap” pályázatára.*
2. *Szalatnak Község Önkormányzatának Képviselő-testülete úgy határoz, hogy a maximálisan igényelhető 800.000,- forintra nyújtja be pályázatát, amelyhez önerő nem szükséges.*
3. *Szalatnak Község Önkormányzatának Képviselő-testülete megbízza a polgármestert a pályázat benyújtásával és az azzal összefüggő ügyintézéssel.*

*Határidő: azonnal*

*Felelős: Gulácsi Erika polgármester*

2. Gulácsi Erika polgármester: Javaslom, hogy a közvilágítás korszerűsítésének megvalósításával és koordinálásával bízzuk meg a Szalatnaki Nonprofit Kft.-t.

Kérem a tisztelt képviselő-testületet, hogy szavazzunk a javaslatról.

Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát és az alábbi határozatot hozta

*Szalatnak Község Önkormányzat Képviselő-testületének 75/2021. (X.20.) számú határozata:*

1. *Szalatnak Község Önkormányzatának Képviselő-testülete úgy határoz, hogy a települési közvilágítás korszerűsítésének elvégzésével megbízza a Szalatnaki Nonprofit Kft.-t.*
2. *A közvilágítás korszerűsítésének költségeit Szalatnak község Önkormányzata vállalja.*

*Határidő: azonnal*

*Felelős: Gulácsi Erika polgármester*

3. Gulácsi Erika polgármester: Azt gondolom, hogy nagy segítség az Önkormányzat számára a Szalatnaki Nonprofit Kft működése. Sok feladatot át tudunk a Kft-nek adni. Jelenleg jó az Önkormányzat anyagi helyzeti es, így javaslom, hogy adjunk 2.000.000,- Ft működési támogatást a Szalatnaki Nonprofit Kft. részére.

Kérem a tisztelt képviselő-testületet, hogy szavazzunk a működési támogatásról.

Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát és az alábbi határozatot hozta.

*Szalatnak Község Önkormányzat Képviselő-testületének 76/2021. (X.20.) számú határozata:*

1. *Szalatnak Község Önkormányzatának Képviselő-testülete úgy határoz, hogy a Szalatnaki Nonprofit Kft. működését 2.000.000,- forinttal támogatja.*
2. *Szalatnak Község Önkormányzatának Képviselő-testülete felhatalmazza a polgármestert, hogy gondoskodjon a támogatás összegének kifizetéséről.*

*Határidő: azonnal*

*Felelős: Gulácsi Erika polgármester*

4. Gulácsi Erika polgármester: javaslom, hogy bíráljuk felül az elfogadott szociális rendeletünket az előterjesztés szerint. Amennyiben egyetértétetek a módosításával kérlek szavazzunk, annak elfogadásáról.

Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát.

***Szalatnak Község Önkormányzatának Képviselő-testülete elfogadta a települési támogatásról és az egyéb szociális ellátásokról szóló 4/2021. (V.28.) önkormányzati rendelet módosításáról szóló 6/2021 (X.22.) számú önkormányzati rendeletet.***

5. Gulácsi Erika polgármester: Javaslom, hogy a NAX-360 forgalmi rendszámú gépjármű üzemben tartója a továbbiakban a Szalatnaki Nonprofit Kft legyen, ugyanis a helyi termékek és termények értékesítése kapcsán gyakran van szüksége a Kft.-nek erre az autóra.

Kérem, hogy amennyiben egyetértetek a javaslattal, szavazzunk.

Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát és az alábbi határozatot hozta.

*Szalatnak Község Önkormányzat Képviselő-testületének 77/2021. (X.20.) számú határozata:*

1. *Szalatnak Község Önkormányzatának Képviselő-testülete úgy határoz, hogy a NAX-360 forgalmi rendszámú gépjármű üzembentartói jogkörét átadja a Szalatnaki Nonprofit Kft.részére.*
2. *Szalatnak Község Önkormányzatának Képviselő-testülete felhatalmazza a polgármestert az üzembentartó megváltoztatásának elintézéséhez szükséges ügyintézésre.*

*Határidő: azonnal*

*Felelős: Gulácsi Erika polgármester*

6. Gulácsi Erika polgármester: Döntenünk szükséges az idei közmeghallgatás időpontjáról, javaslom, hogy december 7-én kedden 16 óra 30 perckor tartsuk meg.

Kérem, hogy amennyiben egyetértetek a javaslattal, szavazzunk.

Szalatnak Község Képviselő-testülete 4 igen szavazattal, egyhangúlag elfogadta a polgármester javaslatát és az alábbi határozatot hozta.

*Szalatnak Község Önkormányzat Képviselő-testületének 78/2021. (X.20.) számú határozata:*

*Szalatnak Község Önkormányzatának Képviselő-testülete úgy határoz, hogy a 2021 évi közmeghallgatást 2021. december 7. napján 16 óra 30 perkor tartja.*

*Határidő: -*

*Felelős: Gulácsi Erika polgármester*

Gulácsi Erika polgármester: Van valakinek egyéb? Amennyiben más nincs, köszönöm, hogy eljöttetek, az ülést berekesztem.

 Gulácsi Erika Dr. Markó Gábor

 polgármester jegyző